Diari Oficial de la Generalitat Valenciana


Sumari del DOGV 4972, del 23-03-2005 (2004/13566)

RESOLUCIÓ de 13 d'octubre de 2004, del conseller d'Economia, Hisenda i Ocupació, per la qual s'autoritza una transferència de crèdit i la inclusió d'una nova línia de subvenció en el capítol IV del subprograma 322.52, «Formació professional ocupacional», per a donar suport a la firma d'un conveni de col·laboració entre el Servici Valencià d'Ocupació i Formació (SERVEF), l'Associació d'Investigació de les Indústries de la Construcció (AIDICO) i la Confederació d'Organitzacions Empresarials de la Comunitat Valenciana (CIERVAL). Exp. modif.: 31.019/04.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/13812


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 13 d'octubre de 2004, del conseller d'Economia, Hisenda i Ocupació, per la qual s'autoritza una transferència de crèdit i la inclusió d'una nova línia de subvenció en el capítol IV del subprograma 322.52, «Formació professional ocupacional», per a donar suport a la firma d'un conveni de col·laboració entre el Servici Valencià d'Ocupació i Formació (SERVEF), l'Associació d'Investigació de les Indústries de la Construcció (AIDICO) i la Confederació d'Organitzacions Empresarials de la Comunitat Valenciana (CIERVAL). Exp. modif.: 31.019/04. [2004/X13366]
  
El sector de la construcció de la Comunitat Valenciana ha tingut un notable creixement en els seus nivells d'activitat en els últims anys, i s'ha convertit en un dels motors de l'ocupació, amb una notable distribució espacial en el territori i veient com apareixen noves ocupacions que van associades a nivells tecnològics creixents. Tenint en compte que en aquest sector la dona hi continua tenint dificultats objectives d'accés, fa falta d'un esforç específic i conjunt amb les empreses per facilitar la participació femenina en l'ocupació de la construcció i contribuir amb això a l'elevació dels nivells generals d'activitat de l'economia valenciana.
  
Per tot això, i a fi de donar resposta de forma coordinada a aquestes necessitats del sector i a l'oferta de mà d'obra necessària, es considera convenient escometre un projecte integrat que servisca per a impulsar una formació de qualitat i que complisca les condicions de les empreses i professionals d'aquest sector, d'acord amb el nou model de formació professional basat en qualificacions.
  
L'èmfasi d'aquest projecte se situa principalment en la qualitat; no podria ser d'una altra manera, si aspirem a aconseguir una ràpida millora de la productivitat i l'eficàcia del treball en un sector que és ocupació intensiva i que, com tots, es troba immers en notables transformacions que implicaran un esforç d'adaptació positiva a tots els que hi participen, empreses, treballadors, agents econòmics i socials.
  
La consecució d'un nivell de formació de qualitat garanteix que l'aplicació directa de les innovacions que es puguen produir en els pròxims anys es traduirà en un major volum d'ocupació i, sobretot, en una creixent estabilitat d'aquesta.
  
Per tot això, el projecte objecte del conveni de col·laboració entre el SERVEF, AIDICO i CIERVAL, per a la millora de la formació en el sector de la construcció, és la creació d'un sistema integrat de formació professional per a la construcció a la Comunitat Valenciana, amb especial atenció als col·lectius més desfavorits, com ara els joves majors de 16 anys, les dones de qualsevol edat amb un baix grau d'estudis i els immigrants.
  
L'oportunitat i la conveniència de subscriure aquest conveni es fonamenta en la necessitat de fomentar actuacions de qualitat en matèria de formació professional ocupacional que responguen a les necessitats concretes dels distints sectors de la nostra economia, en línia amb el que disposa el Pla Valencià de Formació Professional, i així atendre les necessitats de l'activitat econòmica en relació amb la demanda actual i previsible del mercat de treball.
  
Per donar cobertura a aquest conveni de caràcter plurianual per un import de 263.080 euros, amb una anualitat 2004 de 208.080 euros, i una anualitat 2005 de 55.000 euros, es proposa la inclusió en el pressupost de 2004 d'una nova línia de subvenció nominativa en el capítol IV del subprograma 322.52, «Formació Professional Ocupacional», codificada T5641, amb la denominació «Conveni AIDICO i CIERVAL», per un import de 208.080,00 euros, i disminuir per a això el crèdit de la línia T0933, «Formació professional a la mesura de les empreses» del mateix capítol i subprograma.
  
La totalitat del finançament de la modificació proposada correspon a l'aportació no condicionada de la Generalitat Valenciana al SERVEF.
  
Per tot això, vista la proposta de la directora general del SERVEF; l'informe favorable de la Intervenció Delegada en el SERVEF de data 26 de juliol de 2004, i l'informe favorable de la Direcció General de Pressupostos i Despeses de data 10 de setembre de 2004, i tenint en compte el que disposen els articles 32 i 33 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana; els articles 17 i 19 de la Llei 17/2003, de 30 de desembre, de Pressupostos de la Generalitat Valenciana per a l'exercici 2004, i l'article 15 de l'Ordre de 27 de febrer de 2004, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat Valenciana per al 2004, resolc
  
1. Autoritzar la inclusió en el subprograma 322.52, «Formació Professional Ocupacional», d'una nova línia de transferències corrents nominativa codificada T5641, amb la denominació «Conveni AIDICO i CIERVAL», d'acord amb l'annex.
  
2. Autoritzar la transferència de crèdit entre línies de subvenció d'un mateix subprograma i capítol, finançada amb fons no condicionats de la Generalitat Valenciana d'acord amb el detall següent:
  
Aplicacions pressupostàries de despesa
  
que disminueixen: Import:
  
34.37.19.8014.94060.6 Línia T0933 - 208.080,00 €
  
Aplicacions pressupostàries de despesa
  
que augmenten: Import:
  
93.90.05.8281.53991.1 Línia T5641 208.080,00 €
  
València, 13 d'octubre de 2004.- El conseller: Gerardo Camps Devesa.
  
ANNEX DE LÍNIES DE SUBVENCIÓ EXERCICI 2004
  
TRANSFERÈNCIES CORRENTS
  
Codi Subprograma: Expedient:
  
322.52 Formació Professional Ocupacional 31.019/04
  
CODI: T5641
  
DENOMINACIÓ: CONVENI AIDICO I CIERVAL
  
IMPORT: 208.080,00
  
BENEFICIARIS: AIDICO I CIERVAL
  
NOR. REGUL.:CONVENI
  
DESCRIPCIÓ I FINALITATS: La consecució d'una formació professional de qualitat que conduïsca a la qualificació dels treballadors, de manera que els permeta un exercici òptim en el sector de la construcció.
  
CONVOCATÒRIA: NOMINATIVA
  
AP. NO CONDICIONADA G.V.: 208.080,00
  
AP. EXTERNA (Fons Social)
  
AP. COND. G.V.
  
CODI: T0933
  
DENOMINACIÓ: FORMACIÓ PROFESSIONAL A LA MESURA DE LES EMPRESES
  
IMPORT: 4.825.920,00
  
BENEFICIARIS: EMPRESES
  
NOR. REGUL.: Orde Conselleria
  
DESCRIPCIÓ I FINALITATS: Accions de formació professional adreçades a treballadors ocupats i desocupats per elevar-ne la qualificació i millorar la competitivitat de les empreses.CONVOCATÒRIA: Genèrica
  
AP. NO CONDICIONADA G.V.: 4.825.920,00
  
AP. EXTERNA (Fons Social)
  
AP. COND. G.V.